STI วิ่ง 7% ทำออลไทม์ไฮ! โบรกฯ แนะซื้อเป้า 8.26 บ. ลุ้นกำไรไตรมาส 2 โตเท่าตัว
STI วิ่ง 7% ทำออลไทม์ไฮ! โบรกฯ แนะซื้อเป้า 8.26 บ. ลุ้นกำไรไตรมาส 2 โตเท่าตัว ล่าสุดอยู่ที่ 7.55 บาท บวก 0.50 บาท หรือ 7.09% มูลค่าซื้อขาย 63.69 ล้านบาท
STI วิ่ง 7% ทำออลไทม์ไฮ! โบรกฯ แนะซื้อเป้า 8.26 บ. ลุ้นกำไรไตรมาส 2 โตเท่าตัว ล่าสุดอยู่ที่ 7.55 บาท บวก 0.50 บาท หรือ 7.09% มูลค่าซื้อขาย 63.69 ล้านบาท
30 ก.ค. 2563

ผู้สื่อข่าวรายงานว่า ราคาหุ้น บริษัท สโตนเฮ้นจ์ อินเตอร์ จำกัด (มหาชน) หรือ STI  ล่าสุด ณ เวลา 11.57 น. อยู่ที่ 7.55 บาท บวก 0.50 บาท หรือ 7.09% สูงสุดที่ 7.70 บาท ต่ำสุดที่ 7.30 บาท ด้วยมูลค่าซื้อขาย 63.69 ล้านบาท โดยราคาหุ้นปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์เอ็ม เอ ไอ (mai) เมื่อวันที่ 19 ธ.ค.2561 ราคา IPO ที่ 6.30 บาท

ทั้งนี้ บล.ดีบีเอสฯ แนะนำ “ซื้อ” STI ราคาเป้าหมาย 8.26 บาท/หุ้น คาดผลประกอบการไตรมาส 2/63 กำไรโตโดดเด่นอยู่ที่ 39.56 ล้านบาท เพิ่มขึ้น 116.7% เมื่อเทียบจากปีก่อน และ 44.9% เมื่อเทียบจากไตรมาสก่อน เป็นผลจากการเริ่มรับรู้การซื้อกิจการ 63.75% ของ AEC ตั้งแต่เดือน พ.ค. เป็นต้นไป
โดยคาดว่ารายได้เพิ่มขึ้น 183.4% เมื่อเทียบจากปีก่อน และ 87% เมื่อเทียบจากไตรมาสก่อน เป็นผลจากการซื้อกิจการและรวมรายได้เข้ามา ประเมิน Backlog รวมของ STI ยังอยู่ในระดับสูงที่ 4,500 ล้านบาทจากการรวม Backlog ของ AEC เข้ามา ถือว่าสูงเมื่อเทียบกับรายได้ประเมินในปีนี้ที่ 1,479 ล้านบาท
อีกทั้งประเมินอัตรากำไรขั้นต้นกลับมาเป็นปกติหลังจากที่ต่ำในไตรมาส 1 อยู่ที่ 32.9% จากการควบรวมกิจการและอัตรากำไรกลับไปเป็นปกติ
นอกจากนี้ปรับประมาณการ SG&amp;A ต่อยอดขายทั้งปีลดลงอีก เหลือ 18.2% จากการประหยัดต่อขนาดและอ้างอิงกับไตรมาส 1 ที่อยู่ในระดับต่ำ 15.6% ปรับประมาณการปีนี้เพิ่มอีก 11% ทั้งนี้ประเมินการเติบโตของกำไรปีนี้เติบโต 73.1% และปีหน้าเติบโต 51.8% ได้รับผลดีจากการซื้อกิจการ